‘నిన్ను కోరి’ విజయంతో క్లౌడ్ నైన్లో ఉన్నారు నాని. వ్యక్తిగతంగా పుత్రోత్సాహం, వృత్తిపరంగా విజయోత్సాహంతో పొంగిపోతున్నారు. అయినా ఆయన ఏమాత్రం గ్యాప్ తీసుకోకుండా ఆయన తదుపరి ప్రాజెక్ట్ల మీద శ్రద్ధ వహిస్తున్నారు. ఆయన నటించనున్న రెండు చిత్రాల టైటిల్ లోగోలు శనివారం సోషల్మీడియాలో హల్చల్ చేశాయి. వాటిలో ఒకటి ‘ఎంసీఏ’. దిల్రాజు సంస్థలో ‘నేను లోకల్’లో నటించిన నాని, తాజాగా అదే సంస్థలో నటిస్తున్న చిత్రం  ‘ఎంసీఏ’. శ్రీరామ్ వేణు దర్శకత్వం వహిస్తున్నారు. సాయిపల్లవి నాయికగా ఎంపికైంది. దేవిశ్రీప్రసాద్ సంగీతాన్ని సమకూరుస్తున్నారు. నాని హీరోగా తెరకెక్కుతున్న మరో సినిమా ‘కృష్ణార్జున యుద్ధం’. ‘ఒక్కడున్నాడు’, ‘ధృవ’ చిత్రాలకు సంగీతాన్ని సమకూర్చిన ‘హిప్ హాప్’ తమిళ ఈ సినిమాకు స్వరాలు అందిస్తున్నారు. వరుస విజయాల మీదున్న మేర్లపాక గాంధీ దర్శకత్వం వహిస్తున్నారు. వెంకట్ బోయనపల్లి, సాహు గారపాటి, హరీశ్ పెద్ది నిర్మాతలు. షైన్ స్ర్కీన్స్ పతాకంపై ఈ చిత్రం తెరకెక్కుతోంది.
‘ninnu kori’ vijayamtho cloud nainlo unnaaru naani. vyaktigatamgaa putrotsaaham, vruttiparamgaa vijayotsaahamto pongipotunnaru. aina aayana ematram gyap teesukokunda aayana tadupari prajectla meeda shraddha vahistunnaaru. aayana natinchanunna rendu chitraala titil logolu sanivaaram soshalmeediyaalo halchal chesaayi. vaatilo okati ‘mca’. dilraju samsthalo ‘nenu lokal’loo natinchina naani, taajaagaa adhe samsthalo natistunna chitram  ‘mca’. sriram vaenu darsakatvam vahistunnaaru. saipallavi naayikagaa empikaindi. devisriprasad sangeetaanni samakuurustunnaaru. naani heeroga terakekkutunna maro sinima ‘krishnaarjuna yuddham’. ‘okkadunnadu’, ‘dhruva’ chitraalaku sangeetaanni samakuurchina ‘hip hap’ tamila ee sinimaaku swaraalu andistunnaaru. varusa vijayaala meedunna merlapaka gaandhi darsakatvam vahistunnaaru. venkat boyanapalli, saahu garapati, hareesh peddi nirmaatalu. shine srcheens pataakampai ee chitram terakekkutondi.